Diari Oficial de la Generalitat Valenciana


Sumari del DOGV 9673, del 31-08-2023 (2023/9057)

ORDRE 1/2023, de 7 d'agost, de la Conselleria d'Educació, Universitats i Ocupació, d'extinció de l'autorització per cessament d'activitats en el centre privat d'Educació Infantil de primer cicle La Llar dels Barrufets, de Catarroja.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9673

Data del DOGV
:   31-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9057


Data del document
:   07-08-2023

Organisme emissor


Tipus de document
:   Ordre

Descriptors 

:   * Conselleria d'Educació, Universitats i Ocupació
    * centre d'ensenyament

ORDRE 1/2023, de 7 d'agost, de la Conselleria d'Educació, Universitats i Ocupació, d'extinció de l'autorització per cessament d'activitats en el centre privat d'Educació Infantil de primer cicle La Llar dels Barrufets, de Catarroja. [2023/9057]  
Antecedents de fet  
Primer. El centre d'Educació Infantil de primer cicle La Llar dels Barrufets, amb codi 19477200, de Catarroja, està autoritzat per la Resolució de 31 de maig de 2012, de la Conselleria d'Educació, Formació i Ocupació, per la qual se li concedeix l'autorització d'obertura i funcionament.  
Segon. Per la Resolució de 22 de gener de 2020, de la Conselleria d'Educació, Cultura i Esport, es va aprovar l'última modificació de la seua autorització, i la titularitat del centre va passar a ser Profes Molonas and Happy, SL.  
Tercer. Segons l'informe de data 5 de juny de 2023 de la Inspecció d'Educació de la Direcció Territorial d'aquesta Conselleria a València, es constata, mitjançant visita a les instal·lacions del centre d'Educació Infantil de primer cicle La Llar dels Barrufets, amb codi 39872523, de Catarroja, la inactivitat del citat centre.  
Quart. En data 16 de juny de 2023 es dicta l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats de l'esmentat centre. En aquest Acord es concedeix a la titularitat del centre un termini de deu dies per a al·legar i presentar els documents i les justificacions que considere pertinents.  
Cinqué. Practicada la notificació telemàtica, la titularitat del centre no hi ha accedit en el termini de 10 dies naturals, per la qual cosa es considera rebutjada d'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, i queda complida l'obligació de notificació de l'article 40 de la Llei 39/2015. D'altra banda, no hi ha constància que la titularitat del centre haja presentat cap documentació.  
  
A aquests antecedents de fet els són aplicables els següents  
  
Fonaments de dret  
Primer. L'òrgan competent per a dictar la present ordre és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. De conformitat amb l'article 16.1 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats.  
  
Tenint constància del fet fefaent del cessament efectiu de l'activitat en el citat centre, segons l'informe de la Inspecció d'Educació de data 5 de juny de 2023,  
  
  
ORDENE  
  
L'extinció de l'autorització en la totalitat dels seus ensenyaments, per cessament d'activitats, del centre docent privat següent:  
  
Codi de centre: 87954158.  
Denominació genèrica del centre: centre privat d'Educació Infantil de primer cicle.  
Denominació específica del centre: La Llar dels Barrufets.  
Titular: Profes Molonas and Happy, SL.  
Domicili: c/ Carmen Herrero Penella, 21.  
Localitat: Catarroja (46713).  
Província: València.  
  
La present ordre tindrà els seus efectes acadèmics a l'inici del curs escolar 2023-2024 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 7 d'agost de 2023  
  
El conseller d'Educació, Universitats i Ocupació,  
JOSÉ ANTONIO ROVIRA JOVER